Дзмітрый Нікандравіч Пенязькоў

Дзмі́трый Ніка́ндравіч Пенязько́ў (, Гомель — , Гомель) — савецкі ваенны, удзельнік Вялікай Айчыннай вайны. Герой Савецкага Саюза (29 чэрвеня 1945).

 Біяграфія 
Пенязькоў Д. Н., беларус па нацыянальнасці, нарадзіўся ў Гомелі ў працоўнай сям’і. Пасля заканчэння васьмі класаў і педагагічных курсаў (1942 год) працаваў настаўнікам. У Чырвоную Армію быў прызваны ў ліпені 1941 года.

Удзельнічаў у Вялікай Айчыннай вайне з сакавіка 1943 года. Лейтэнант Пенязькоў камандаваў узводам 358-га стралковага палка (136-я стралковая дывізія, 70-я армія, 2-гі Беларускі фронт), калі 18 красавіка 1945 года адным з першых фарсіраваў Одэр у раёне Шэнінгена (на поўдзень ад Шчэціна) і знішчыў пры дапамозе гранат танк праціўніка. Перадавым атрадам, у складзе якога ён знаходзіўся быў захоплены плацдарм. 22 красавіка 1945 года адбыўся штурм адной з важных вышынь, і Пенязькоў першым дасягнуў вяршыні, дзе ўсталяваў чырвоны сцяг. Потым адзін за кулямётам утрымліваў вышыню, пакуль не падышлі асноўныя сілы роты, і, нягледзячы на раненне, застаўся на полі бою. 29 чэрвеня 1945 года Пенязькову Д. Н. было прысвоена званне Героя Савецкага Саюза.

З 1947 года — у запасе. У 1950 годзе скончыў Гомельскае педагагічнае вучылішча. Потым у 1951—1969 гадах працягнуў службу ў Савецкай Арміі, скончыўшы ў 1960 годзе авіяцыйнае тэхнічнае вучылішча. У 1969 годзе Пенязькоў у званні маёра зноў сыйшоў у запас; працаваў у філіяле Беларускага палітэхнічнага інстытута ў Гомелі, дзе памер 3 лістапада 2002 года. Ганаровы грамадзянін Гомеля.

 Узнагароды 
міні|203x203пкс|Сярэдняя школа № 3 імя Д. М. Пенязькова ў г. Гомелі (вул. Барыкіна, 93)
 Герой Савецкага Саюза (29 чэрвеня 1945 года);
 Ордэн Леніна;
 Ордэн Айчыннай вайны I ступені;
 Ордэн Айчыннай вайны II ступені;
 Ордэн Чырвонай Зоркі;
 Медалі.

 Памяць 
 Сярэдняй школе № 3 г. Гомеля у 2004 годзе было нададзена ганаровае імя Д. Н. Пенязьковаedukation.rate.by.
 У гонар Д. Н. Пенязькова ў Гомелі названа вуліцаВ Гомеле появились сквер Головачёва и новая улица Пенязькова.
 Стэла ў гонар Д. Н. Пенязькова ўстаноўлена на Алеі Герояў у Гомелі (вул. Савецкая).

 Літаратура 



 Спасылкі 


Катэгорыя:Ганаровыя грамадзяне Гомеля
Катэгорыя:Палкоўнікі СССР
Катэгорыя:Камандзіры ўзводаў у Вялікай Айчыннай вайне
Катэгорыя:Удзельнікі Курскай бітвы
Катэгорыя:Пехацінцы Вялікай Айчыннай вайны
Катэгорыя:Члены КПСС